14397 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1042 

22 Ιουλίου 2005 


ΑΠΟΦΑΣΕΙ Σ 

Αριθ. 135643 

Εφαρμογή του Γεωργοπεριβαλλοντικού Μέτρου 3.9 «Δια¬ 
χείριση των Λιμνών και Λιμνοθαλασσών Θράκης: Πε¬ 
ριοχές του Δικτύου Φύση 2000 (ΝΑΤΕΙΒΑ) Δέλτα Νέ¬ 
στου & Λιμνοθάλασσα Κεραμωτής (Α 1150010) και οι 
Λίμνες και Λιμνοθάλασσες της Θράκης (Α 1130009)_ 
του Αξονα 3, του Εγγράφου Προγραμματισμού Αγρο¬ 
τικής Ανάπτυξης (ΕΠΑΑ) 2000 - 2006. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

(Αριθ. Απόφασης 621) 

Έχοντας υπόψη: 

1. Τις διατάξεις: 

α. Του άρθρου 29 παρ. 1 του ν. 3147/2003 «Ρύθμιση θε¬ 
μάτων αγροτικής γης, επίλυση ζητημάτων αποκαταστα- 
θέντων και αποκαθισταμένων κτηνοτροφών και άλλες 
διατάξεις». (ΦΕΚ 135/τ. Α75.6.2003). 

β. Του άρθρου 22 παρ. 3 του ν. 992/1979 «Περί οργανώ- 
σεως των διοικητικών υπηρεσιών για την εφαρμογή της 
Συνθήκης της Προσχώρησης της Ελλάδας στις Ευρωπαϊ¬ 
κές Κοινότητες και ρύθμιση συναφών θεσμικών και οργα¬ 
νωτικών θεμάτων» (ΦΕΚΑ77280). 

γ.Του άρθρου 1 παρ. 1,2και3τουν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως τροποποιήθη¬ 
κε με το άρθρο 6, του ν. 1440/1984 «Συμμετοχή της Ελλά¬ 
δας στο κεφάλαιο, στα αποθεματικά και τις προβλέψεις 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού “ΕΥΡΑΤΟΜ” (Α'70) και του 
άρθρου 65 του ν. 1892/1990 (ΦΕΚ Α7101). 

δ. Του ν.δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (ΦΕΚ320/τ. Α71974), όπως τρο¬ 
ποποιήθηκε με τις διατάξεις του άρθρου 4 του ν. 1409/ 
1983 «Τροποποίηση και συμπλήρωση των διατάξεων του 
ν.δ. 131/1974 περί παροχής οικονομικών ενισχύσεων εις 
τη γεωργικήν, κτηνοτροφικήν, δασικήν και αλιευτικήν πα¬ 
ραγωγήν και άλλες διατάξεις» (ΦΕΚ 199/τ. Α71983) και τις 
διατάξεις του άρθρου 11 του ν. 2512/1997 «Ρύθμιση συ- 
νταξιοδοτικών θεμάτων στρατιωτικών και άλλες διατά¬ 
ξεις» (ΦΕΚ 138/τ. Α71997). 


ε. Του ν. 1558/1985 αρθρ. 29Α «Κυβέρνηση και Κυβερ¬ 
νητικά Όργανα» (ΦΕΚ 137/τ. Α71985), όπως συμπληρώ¬ 
θηκε με το αρθρ. 27, του ν. 2081/1992 (ΦΕΚ 154/τ. Α7 
1992) και αντικαταστάθηκε με το άρθρο 1 του ν. 2469/ 
1997 (ΦΕΚ 137/τ. Α71997). 

στ. Των άρθρων 13 μέχρι και 29 του ν. 2637/1998 (ΦΕΚ 
Α7200), «Σύσταση Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρθρο 4 
του ν. 2732/1999 (ΦΕΚ Α7154) και το άρθρο 24 του 
ν. 2945/2001 (ΦΕΚ Α7223) «Εθνικό Σύστημα Προστασίας 
της Αγροτικής Δραστηριότητας». 

ζ. Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» (ΦΕΚ 
247/τ. Α727.11.1995). 

η. Του ν. 2065/1992 άρθρο 39 παραγ. 10 (ΦΕΚ 113/τ. Α7 
1992) «περί εγκρίσεως οικονομικών ενισχύσεων από τους 
Υπουργούς Οικονομικών και Αγροτικής Ανάπτυξης & 
Τροφίμων». 

θ. Του άρθρου 15 του ν. 2892/2001 «Ελαφρύνσεις στη 
φορολογία κεφαλαίου και άλλες διατάξεις» (ΦΕΚ 46/τ. 
Α79.5.2001) περί της σύστασης Ειδικής Υπηρεσίας Δια¬ 
χείρισης του Προγράμματος «Έγγραφο Προγραμματι¬ 
σμού Αγροτικής Ανάπτυξης», την υπ’ αριθμ. 371352/ 
16.5.2001 Απόφαση του Υπουργού Γεωργίας για «Σύστα¬ 
ση οργάνωση Ειδικής Υπηρεσίας στο Υπουργείο Γεωρ¬ 
γίας, με τον τίτλο Αρχή Διαχείρισης του ΕΠΑΑ» (ΦΕΚ 
656/τ. Β') και την τροποποίηση αυτής με την υπ’ αριθμ. 
272080/6.9.2002 (ΦΕΚ 1258/τ. Β726.8.2002). 

ι. Του ν. 998/1979 «Περί προστασίας των δασών και των 
δασικών εν γένει εκτάσεων» (ΦΕΚ 289 Α729.12.1979) και 
τις τροποποιήσεις των διατάξεων αυτού με το ν. 3208/ 
2003 (ΦΕΚ 303/Α724.12.2003). 

2. Τον υπ’ αριθμ. 1257/1999 Καν. (ΕΚ) του Συμβουλίου 
«για τη στήριξη της αγροτικής ανάπτυξης από το ΕΓΤΠΕ» 
(Ε 160) όπως τροποποιήθηκε από τον υπ’ αριθμ. 
1783/2003 Καν (ΕΚ). 

3. Τον υπ’ αριθμ. 817/2004 Καν. (ΕΚ) της Επιτροπής (Ε 
153/30.4.2004) «Σχετικά με τους λεπτομερείς κανόνες 
εφαρμογής του υπ’ αριθμ. αριθμ. 1257/1999 του Συμβου¬ 
λίου για τη στήριξη της αγροτικής ανάπτυξης από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (ΕΓΤΠΕ)». 

4. Τον υπ’ αριθμ. 796/2004 Καν. (ΕΚ) της Επιτροπής 
(Ε 141) «θέσπιση λεπτομερών κανόνων για την εφαρμογή 























14398 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της πολλαπλής συμμόρφωσης της διαφοροποίησης και 
του ολοκληρωμένου συστήματος διαχείρισης και ελέγ¬ 
χου που προβλέπονται στον υπ’ αριθμ. 1782/2003 Καν 
(ΕΚ) του Συμβουλίου». 

5. Τον υπ’ αριθμ. 1782/2003 Καν. (ΕΚ) του Συμβουλίου 
(Ε270) «για τη θέσπιση κοινών κανόνων για τα καθεστώτα 
άμεσης στήριξης στο πλαίσιο της κοινής γεωργικής πολι¬ 
τικής και για τη θέσπιση ορισμένων καθεστώτων στήριξης 
για τους γεωργούς και την τροποποίηση κανονισμών». 

6. Τον υπ’ αριθμ. 1258/1999 Καν. (ΕΚ) «περί χρηματο¬ 
δότησης της Κοινής Γεωργικής Πολιτικής» (1_ 160). 

7. Την υπ’ αριθμ. Ε(2000) 2733/27.9.2000 απόφαση της 
Ευρωπαϊκής Επιτροπής «Περί εγκρίσεως του Εγγράφου 
Προγραμματισμού Αγροτικής Ανάπτυξης για την Ελλάδα 
περιόδου 2000 - 2006» όπως τροποποιήθηκε με την υπ’ 
αριθμ. Ε (2003) 3139/22.8.2003 όμοια απόφαση. 

8. Τις κοινοτικές κατευθυντήριες γραμμές για τις κρατι¬ 
κές ενισχύσεις στον τομέα της Γεωργίας (2000/0 28/02). 

9. Την υπ’ αριθμ. Υ132/ΦΕΚ Β' 1533/14.1.2004 απόφαση 
του Πρωθυπουργού και του Υπουργού Αγροτικής Ανά¬ 
πτυξης & Τροφίμων περί ανάθεσης αρμοδιοτήτων στον 
Υφυπουργό Αγροτικής Ανάπτυξης & Τροφίμων, Αλέξαν¬ 
δρο Κοντό. 

10. Την υπ’ αριθμ. 271562/2002 (ΦΕΚ1042/τ. Β'/ 8.8.2002) 
απόφαση του Υπουργού Γεωργίας «περί εγκρίσεως του 
Ο.Π.Ε.Κ.Ε.Π.Ε. ως Οργανισμού Πληρωμής» από 1.9.2002. 

11. Την υπ’ αριθμ. 394555/2000 (ΦΕΚ 1324/τ. Β'/ 
23.10.2000) κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Γεωργίας 
«περί Ανάθεσης αρμοδιοτήτων του Ο.Π.Ε.Κ.Ε.Π.Ε. στις 
Ν. Α. της χώρας» όπως συμπληρώθηκε και ισχύει με την 
υπ’ αριθμ. 247410/2003. 

12. Το άρθρο 28 του ν. 2520 ΦΕΚ 173/τ, Α'/1997 περί 
«ανάκτησης αχρεωστήτως ή παρανόμως καταβληθέντων 
ποσών από Εθνικούς ή Κοινοτικούς πόρους» και της υπ’ 
αριθμ. 2075379/3535/Γ0041/13.11.1998 ερμηνευτικής 
εγκυκλίου. 

13. Την υπ’ αριθμ. 428/339372/661/2001 (ΦΕΚ 280/τ. 
Β'/19.3.2001) κοινή απόφαση των Υπουργών Γεωργίας 
και Οικονομικών για την «εφαρμογή του Αγροπεριβαλλο- 
ντικού Μέτρου του Εγγράφου Προγραμματισμού Αγροτι¬ 
κής Ανάπτυξης (ΕΠΑΑ) 2000 - 2006». 

14. Την υπ’ αριθμ. 126710/2003 (ΦΕΚ 336/τ. Β'/2003) 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Οικονομικών, Γεωργίας, 
«Διαδικασία και τρόπος πληρωμής των Αγροπεριβαλλο- 
ντικών μέτρων του Εγγράφου Προγραμματισμού Αγροτι¬ 
κής Ανάπτυξης (ΕΠΑΑ) 2000 - 2006 - Καν(ΕΚ) 1257/1999» 
όπως ισχύει. 

15. Την υπ’ αριθμ. 125347/2004 (ΦΕΚ 142/τ. Β'/ 
29.1.2004) κοινή απόφαση του Υπουργού Εσωτερικών, 
Δημόσιας Διοίκησης & Αποκέντρωσης, Οικονομίας & Οι¬ 
κονομικών και Γ εωργίας για τους «Κώδικες Ορθής Γ εωρ- 
γικής Πρακτικής». 

16. Την υπ’αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ527/τ. Β724.3.2004). 

17. Την υπ’ αριθμ. 14650/Δ10Ε85/Α0006/17.3.2004 από- 
φασητου Πρωθυπουργού και Υπουργού Οικονομίας και Οι¬ 
κονομικών «καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ519/τ. Β'/17.3.2004). 


18. Το γεγονός ότι από τις διατάξεις της παρούσας από¬ 
φασης την περίοδο 2000 - 2006 προκαλείται δαπάνη 
ύψους 12,0 εκατ. ευρώ σε βάρος του κρατικού προϋπο¬ 
λογισμού που θα καλυφθεί από τον τακτικό προϋπολογι¬ 
σμό του Υπουργείου Αγροτικής Ανάπτυξης & Τροφίμων 
του ΚΑ.Ε. 5323, Φ.29/110. 

19. Την υπ’ αριθμ. 25796/1.4.2005 γνώμη του ΟΠΕΚΕ- 
ΠΕ, την υπ’ αριθμ. 592/29.3.2005 γνώμη της Διαχειριστι¬ 
κής Αρχής του ΕΠΑΑ και την από 11.4.2005 εισήγηση της 
Δ/νσης Χωροταξίας & Προστασίας Περιβάλλοντος, απο¬ 
φασίζουμε: 

Άρθρο 1 
Σκοπός 

Με την παρούσα απόφαση θεσπίζεται το πλαίσιο εφαρ¬ 
μογής του Γεωργοπεριβαλλοντικού Μέτρου 3.9: Πρό¬ 
γραμμα «Διαχείρισης των Αιμνών και Λιμνοθαλασσών 
Θράκης: Περιοχές του Δικτύου ΦΥΣΗ 2000 Δέλτα Νέστου 
& Λιμνοθάλασσα Κεραμωτής (Α 1150010) και οι Λίμνες και 
Λιμνοθάλασσες της Θράκης (Α 1130009)» του Εγγράφου 
Προγραμματισμού Αγροτικής Ανάπτυξης (ΕΠΑΑ) 2000 - 
2006 στο πλαίσιο του Κανονισμού (Ε.Κ) 1257/1999 του 
Συμβουλίου, για τη στήριξη της αγροτικής ανάπτυξης από 
το Ευρωπαϊκό Γεωργικό Ταμείο Προσανατολισμού και Εγ¬ 
γυήσεων (ΕΓΤΠΕ) - Τμήμα Εγγυήσεων, όπως τροποποιή¬ 
θηκε από τον Κανονισμό (Ε.Κ) 1783/04, του Συμβουλίου. 

ΚΕΦΑΛΑΙΟ Α' 

Άρθρο 2 

Εννοιολογικοί προσδιορισμοί 

Για την εφαρμογή του παρόντος προγράμματος οι ακό¬ 
λουθοι ορισμοί έχουν τις αντίστοιχες έννοιες: 

1. Γεωργική εκμετάλλευση 

Νοείται η μονάδα παραγωγής για εμπορικούς σκοπούς 
προϊόντων γεωργίας (φυτική - ζωική παραγωγή) υπό ενι¬ 
αία διοίκηση και διαχείριση. 

2. Νόμιμη κατοχή 

Κάτοχοι γεωργικής εκμετάλλευσης νοούνται: 

α. Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συζύ¬ 
γων ανεξάρτητα πραγματικού γεγονότος, με την προϋ¬ 
πόθεση ότι θα προσκομίζονται οι αιτήσεις του ΟΣΔΕ και 
για τους δύο συζύγους. 

β. Ο μισθωτής 

Η μίσθωση θα πρέπει να είναι στο όνομα του αιτούντος 
(φυσικό πρόσωπο) και να έχει συναφθεί με έγγραφο βε- 
βαίας χρονολογίας όταν η διάρκεια της είναι μέχρι εννέα 
(9) έτη και με συμβολαιογραφικό έγγραφο το οποίο να 
έχει μεταγράφει όταν η διάρκεια της είναι μεγαλύτερη 
των 9 ετών. 

3. Αγροτεμάχιο 

Με τον όρο αγροτεμάχιο νοείται ένα συνεχές τμήμα 
εδάφους επί του οποίου πραγματοποιείται μία μόνο καλ¬ 
λιέργεια από ένα μόνο κάτοχο εκμετάλλευσης. 

4. Γεωργός 

Με τον όρο γεωργός νοείται: 

Το φυσικό πρόσωπο που είναι ασφαλισμένος στον ΟΓΑ 
και είναι νόμιμος κάτοχος γεωργικής εκμετάλλευσης από 

τις δραστηριότητες της οποίας αντλεί τουλάχιστο το 25% 
του συνολικού του εισοδήματος. 

Η σύγκριση των εισοδημάτων (γεωργικών-εξωγεωργι- 
κών) γίνεται από τον μέσο όρο των διαθέσιμων στοιχείων 
των εκκαθαριστικών σημειωμάτων των τριών τελευταίων 
ετών. 

5. Σχέδιο Περιβαλλοντικής Διαχείρισης (ΣΠΔ) 

Το Σχέδιο Περιβαλλοντικής Διαχείρισης (ΣΠΔ) αποτελεί 
ένα δετές σχέδιο το οποίο περιγράφειτην υφιστάμενη κα¬ 
τάσταση της εκμετάλλευσης, τους ενδιάμεσους και τελι¬ 
κούς στόχους της περιβαλλοντικής διαχείρισης και την 
στρατηγική για την επίτευξη τους. 

Το Σ.Π.Δ. για να γίνει αποδεκτό πρέπει να είναι σύμφω¬ 
νο με τον τύπο υποδείγματος και να υπογράφεται από Γε- 
ωπόνο- Σύμβουλο. 

6. Γεωπόνος σύμβουλος 

Για την εφαρμογή του προγράμματος κρίνεται ανα¬ 
γκαία η ύπαρξη γεωπόνου συμβούλου, που θα αναλαμ- 
βάνειτην σύνταξη και υπογραφή του Σχεδίου Περιβαλλο¬ 
ντικής Διαχείρισης (ΣΠΔ) της εκμετάλλευσης, και την τε¬ 
χνική υποστήριξη για την ορθολογική υλοποίηση του. 

7. Μονάδα Ανθρώπινης Εργασίας (ΜΑΕ) 

Μονάδα Ανθρώπινης Εργασίας νοείται η εργασία 1750 
ωρών ετησίως που δύναται να εργασθεί ένα άτομο υπό 
καθεστώς πλήρους απασχόλησης. 

Άρθρο 3 
Στόχοι 

Το μέτρο έχει σκοπό να συμβάλει προς την κατεύθυνση 
αυτή με ενέργειες που αποσκοπούν: 

• Στη μείωση της κατανάλωσης αρδευτικού νερού. 

• Στη μείωση των γεωργικών εισροών, λιπασμάτων και 
φυτοφαρμάκων. 

• Στην βελτίωση της γονιμότητας των εδαφών. 

• Στη βελτίωσητων οικολογικών λειτουργιώντου αγρο¬ 
τικού χώρου. 

Άρθρο 4 

Εφαρμογή του Μέτρου 

1. Το Μέτρο εφαρμόζεται από τη Διεύθυνση Χωροτα¬ 
ξίας και Προστασίας Περιβάλλοντος του Υπουργείου 
Αγροτικής Ανάπτυξης & Τροφίμων σε συνεργασία με τις 
συναρμόδιες Υπηρεσίες του Υπουργείου Αγροτικής Ανά¬ 
πτυξης & Τροφίμων και τις αρμόδιες Δ/νσεις Αγροτικής 
Ανάπτυξης των οικείων Νομαρχιακών Αυτοδιοικήσεων 
(Ν.Α). 

2. Οργανισμός πληρωμής είναι ο Οργανισμός Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (ΟΠΕΚΕΠΕ). 

3. Η παρακολούθηση και η αξιολόγηση του συγκεκριμέ¬ 
νου Μέτρου διενεργείται από τη Διαχειριστική Αρχή του 
ΕΠΑΑ 2000 -2006. 

Άρθρο 5 

Πεδίο εφαρμογής 

Γεωγραφική κάλυψη (περιοχές παρέμβασης) 

Το μέτρο εφαρμόζεται σε δύο περιοχές του Δικτύου 
ΦΥΣΗ 2000 με Κωδικούς Α 1150010 και Α 1130009. 

Η συνολική επιλέξιμη έκταση της γεωργικής γης της πα¬ 
ραπάνω περιοχής ανέρχεται σε 20.000 Ηα. 

Αναλυτικότερα τα γεωγραφικά όρια της περιοχής πα¬ 


ρέμβασης η οποία περιλαμβάνει γεωργικές εκτάσεις 
εντός των δύο περιοχών Δικτύου ΦΥΣΗ 2000 καθώς και 
εκτός αυτών ορίζεται με την Υπουργική απόφαση, του άρ¬ 
θρου 25 της παρούσας. 

Τομεακή Κάλυψη - Επιλέξιμες Εκτάσεις 

1. Το Μέτρο καλύπτει γεωργικές εκτάσεις με αρδευό- 
μενες καλλιέργειες, αραβοσίτου, βαμβακιού, μηδικής και 
τριφυλλιών. 

Επιλέξιμες εκτάσεις σε επίπεδο τελικού δικαιούχου (πα¬ 
ραγωγού) ορίζονται οι αρδευόμενος εκτάσεις των περιο¬ 
χών παρέμβασης που καλλιεργήθηκαν τουλάχιστον μια 
φορά την τελευταία διετία με μια από τις επιλέξιμες καλ¬ 
λιέργειες της προηγούμενης παραγράφου πριντην έναρ¬ 
ξη του μέτρου. Οδικαιούχος οφείλει να εντάξει στο μέτρο 
το σύνολο της επιλέξιμης έκτασης που κατέχει και βρί¬ 
σκεται εντός του πεδίου εφαρμογής. 

2. Δεν είναι επιλέξιμες, οι αποκαλυφθείσες εκτάσεις λι¬ 
μνών των οποίων η στάθμη έχει ταπεινωθεί σε σημαντικό 
βαθμό, οι δασικές εκτάσεις που εμπίπτουν στο νόμο 
998/1979 (ΦΕΚ 289/τ. Α71979) «περί προστασίας των Δα¬ 
σών και των Δασικών Εκτάσεων», όπως ισχύει, καθώς και 
οι εκτάσεις που έχουν ενταχθεί στο Μέτρο 3.3 «Μακρο¬ 
χρόνια Παύση», καθώς και στο Μέτρο 4.1 «Δάσωση γε¬ 
ωργικών γαιών» του Εγγράφου Προγραμματισμού Αγρο¬ 
τικής Ανάπτυξης του Καν. (ΕΚ) 1257/1999. 

3. Το ελάχιστο της έκτασης των αγροτεμαχίων μίας γε¬ 
ωργικής εκμετάλλευσης που δύναται να ενταχθεί στο Μέ¬ 
τρο είναι τρία στρέμματα. 

Άρθρο 6 
Δικαιούχοι 

Δικαιούχοι του προγράμματος δύ νανται να κριθούν φυ¬ 
σικά πρόσωπα, εφόσον πληρούν τις ακόλουθες προϋπο¬ 
θέσεις: 

1. Είναι νόμιμοι κάτοχοι γεωργικής εκμετάλλευσης 
υπεύθυνοι για τη διαχείριση της, η οποία λειτουργεί του¬ 
λάχιστο ένα έτος με οικονομικά αποτελέσματα με εξαίρε¬ 
ση τους κατόχους γεωργικών εκμεταλλεύσεων που είναι 
ενταγμένοι στο Μέτρο 3.1 του ΕΠΑΑ-ΑΥ, Πριμοδότηση 
Νέων Γεωργών ή τους διαδόχους της Πρόωρης Συντα- 
ξιοδότησης (άξονας 1 του ΕΠΑΑ), όπου οι γεωργικές εκ¬ 
μεταλλεύσεις μπορούν να λειτουργούν και για διάστημα 
μικρότερο του έτους. 

2. Κατέχουν νόμιμα και αξιοποιούν στις περιοχές πα¬ 
ρέμβασης επιλέξιμες εκτάσεις. 

3. Αναλαμβάνουν τις υποχρεώσεις του άρθρου 7 και 
αποδέχονται τις διαδικασίες του Κεφαλαίου Β'. 

4. Δεν μπορούν να είναι δικαιούχοι του Μέτρου, οι δι¬ 
καιούχοι του Μέτρου της Πρόωρης Συνταξιοδότησης, 
του Άξονα 1 του ΕΠΑΑ, καθώς και οι σύζυγοι αυτών. 

Οι δικαιούχοι αξιολογούνται βάσει κοινωνικών, αναπτυ¬ 
ξιακών και οικολογικών κριτηρίωντα οποία ορίζονται στον 
πίνακα κριτηρίων ένταξης και αξιολόγησης που περιγρά- 
φονται στην Υπουργική Απόφαση, του άρθρου 25. 

Άρθρο 7 

Δεσμεύσεις δικαιούχων 

1. Οι ενδιαφερόμενοι που πληρούν τις προϋποθέσεις 
των άρθρων 5 και 6 και επιθυμούν να ενταχτούν στο Μέτρο 
θα πρέπει να αναλάβουν για διάστημα πέντε (5) συνεχών 
ετών, την τήρηση των υποχρεώσεων που απορρέουν από 
το Μέτρο. 

Το χρονικό διάστημα των πέντε ετών αρχίζει να προ- 
σμετράται από την ημερομηνία υπογραφής της σύμβα¬ 
σης η οποία αποτελεί και το χρονικό σημείο έναρξης των 
υποχρεώσεων του δικαιούχου. 

2. Ο δικαιούχος δεσμεύεται: 

α. Να δημιουργεί ετησίως, ακαλλιέργητο περιθώριο ίσο 
με το 3% της Χρησιμοποιούμενης Γεωργικής Έκτασης 
(ΧΓΕ). 

β. Να ακολουθεί ετησίως αγρανάπαυση κατά 25% σε 
καλλιέργειες αραβοσίτου, βαμβακιού, μηδικής, και τρι- 
φυλλιών (το 3% του ακαλλιέργητου περιθωρίου περιλαμ¬ 
βάνεται στο 25%). Η αγρανάπαυση υπολογίζεται ανά 
εντάξιμη καλλιέργεια. 

γ. Να μην μεταβάλλει το σύνολο της ενταγμένης έκτα¬ 
σης καθ’ όλη τη διάρκεια της πενταετίας. 

δ. Να απέχει από την καύση των φυτικών υπολειμμάτων 
των καλλιεργειών. 

ε. Να κόβει με μηχανικά μέσα τα στελέχη των υπολειμ¬ 
μάτων και να τα αφήνουν στο έδαφος. Την επόμενη άνοι¬ 
ξη να τα ενσωματώνουν στο έδαφος ή εναλλακτικά να επι¬ 
τρέπουν τη βόσκηση αυτών. 

στ. Να συνάψει σύμβαση με γεωπόνο, ο οποίος είναι 
υπεύθυνος για την σύνταξη του ΣΠΔ και την παροχή τε¬ 
χνικής στήριξης για την ορθολογική εφαρμογή του. 

ζ. Να τηρεί τους Κώδικες Ορθής Γεωργικής Πρακτικής 
(ΚΟΓΠ) όπως προκύπτουν από την υπ’ αριθμ. 125347/ 
2004 (ΦΕΚ 142/τ. Β'/29.1.2004) κοινή υπουργική απόφα¬ 
ση όπως ισχύει και τις υποχρεώσεις που απορρέουν από 
την εφαρμογή των Οδηγιών 91/676/ΕΟΚ, 79/409ΕΟΚ και 
92/43ΕΟΚ. Η αμειψισπορά που απορρέει από την εφαρ¬ 
μογή των ΚΟΓΠ δεν μπορεί να γίνεται με κάποιο από τα 
επιλέξιμα είδη. η. Να τηρεί γεωργοπεριβαλλοντικό φάκε¬ 
λο στην εκμετάλλευση του. 

θ. Να τηρεί τις διατάξεις της Εθνικής και Κοινοτικής Νο¬ 
μοθεσίας. 

ι. Να αποδέχεται τον έλεγχο, να διευκολύνει και να συ¬ 
νεργάζεται κατά τους ελέγχους που θα πραγματοποιούν 
τα εθνικά και κοινοτικά ελεγκτικά όργανα. 

κ. Να υποβάλλει κάθε έτος στην οικεία Διεύθυνση Αγρο¬ 
τικής Ανάπτυξης αίτηση πληρωμής συνοδευόμενη από τα 
απαραίτητα δικαιολογητικά. 

Άρθρο 8 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από το πρόγραμμα στις ακόλουθες περιπτώ¬ 
σεις: 

1. Με τη λήξη της σύμβασης τους. 

2. Στις περιπτώσεις ανωτέρας βίας εφόσον γίνουν απο¬ 
δεκτές από την αρμόδια αρχή, σύμφωνα με τις διαδικα¬ 
σίες που ορίζονται στην υπ’ αριθμ. 126710/2003 (ΦΕΚ 
336/τ. Β'/20.3.2003) κοινή υπουργική απόφαση «Διαδικα¬ 
σία και τρόπος πληρωμής των Αγροπεριβαλλοντικών μέ¬ 
τρων του Εγγράφου Προγραμματισμού Αγροτικής Ανά¬ 
πτυξης (ΕΠΑΑ) 2000 - 2006 Καν. (ΕΚ) 1257/1999», όπως 
ισχύει. Περιπτώσεις ανωτέρας βίας δύναται να χαρακτη- 
ριστούντα πραγματικά περιστατικά σύμφωνα με το άρθρο 
39 του Καν. (ΕΚ) 817/2004 της Επιτροπής. 

3. Σε περίπτωση παραχώρησης της εκμετάλλευσης σε 
άλλο φυσικό πρόσωπο που πληροί τις προϋποθέσεις των 
άρθρων 5, 6 της παρούσας και το οποίο δέχεται να ανα- 
λάβει το σύνολο των δεσμεύσεων του Μέτρου, με νέα 


σύμβαση, μέχρι την ολοκλήρωση της πενταετίας από την 
ημερομηνία υπογραφής της σύμβασης του αρχικού δι¬ 
καιούχου. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΕΝΤΑΞΗΣ 

Άρθρο 9 
Δημοσιοποίηση 

1. Για την αντικειμενική εφαρμογή του Μέτρου, η 
Διαχειριστική Αρχή του ΕΠΑΑ, σε συνεργασία με τη 
Δ/νση Χωροταξίας και Προστασίας Περιβάλλοντος και 
τις Δ/νσεις Αγροτικής Ανάπτυξης των Νομαρχιακών 
Αυτοδιοικήσεων, στην περιοχή αρμοδιότητας των 
οποίων εφαρμόζεται το Μέτρο, μεριμνά για τη δημο¬ 
σιοποίηση του προγράμματος αμέσως μετά τη δημο¬ 
σίευση της προβλεπόμενης στο άρθρο 25, υπουργικής 
απόφασης. 

2. Η δημοσιοποίηση συνίσταται στην ευρύτερη ενημέ¬ 
ρωση του αγροτικού πληθυσμού και ιδίως των εν δυνάμει 
δικαιούχων, με κάθε πρόσφορο μέσο, όπως ενημερωτικές 
συγκεντρώσεις, φυλλάδια, δημοσιεύσεις και ανακοινώ¬ 
σεις στα τοπικά μέσα μαζικής ενημέρωσης, ενημέρωση 
των τοπικών φορέων (ΟΤΑ, Ενώσεις Γεωργικών Συνεται¬ 
ρισμών, Επιμελητήρια) καθώς και προβολή μέσα από τις 
ηλεκτρονικές σελίδες του Υπουργείου Αγροτικής Ανάπτυ¬ 
ξης & Τροφίμων και των Νομαρχιακών Αυτοδιοικήσεων. 

Άρθρο 10 

Πρόσκληση Εκδήλωσης Ενδιαφέροντος 

1. Τη δημοσιοποίηση του Μέτρου ακολουθεί δημόσια 
πρόσκληση εκδήλωσης ενδιαφέροντος για την υποβολή 
υποψηφιοτήτων, η οποία εκδίδεται από τη Δ/νση Χωροτα¬ 
ξίας και Προστασίας Περιβάλλοντος, σε συνεργασία με τη 
Διαχειριστική Αρχή του ΕΠΑΑ και αποστέλλεται στις 
Δ/νσεις Αγροτικής Ανάπτυξης των Ν.Α. των περιοχών 
εφαρμογής του μέτρου, οι οποίες προβαίνουν άμεσα στη 
δημοσιοποίηση της πρόσκλησης με κάθε πρόσφορο μέσο. 

2. Στην πρόσκληση εκδήλωσης ενδιαφέροντος αναφέ- 
ρονται: 

α. οι όροι και οι προϋποθέσεις ένταξης στο Μέτρο 

β. τα κριτήρια επιλεξιμότητας 

γ. οι υπηρεσίες και οι φορείς από όπου οι ενδιαφερόμε¬ 
νοι μπορούν να λάβουν πληροφορίες και έντυπο υλικό 

δ. τα απαραίτητα δικαιολογητικά για την υποβολή του 
φακέλου υποψηφιότητας 

ε. η αρμόδια υπηρεσία παραλαβής του φακέλου υπο¬ 
ψηφιότητας 

στ. η καταληκτική ημερομηνία υποβολής των φακέλων 

ζ. ότι το μέτρο είναι συγχρηματοδοτούμενο από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (Ε. Γ.Τ. Π. Ε.) - Τμήμα Εγγυήσεων. Το ποσοστό από τη 
δημόσια δαπάνη έκαστου οικονομικού έτους που καλύ¬ 
πτει η κοινοτική συμμετοχή προκύπτει από τον ισχύοντα 
χρηματοδοτικό πίνακα του ΕΠΑΑ 2000-2006. 

Άρθρο 11 

Υποβολή Φακέλων υποψηφιότητας 

Οι ενδιαφερόμενοι θα πρέπει να υποβάλλουν στην οι¬ 
κεία Δ/νση Αγροτικής Ανάπτυξης και εντός των χρονικών 
ορίων που ορίζονται στην πρόσκληση εκδήλωσης ενδια¬ 
φέροντος φάκελο υποψηφιότητας το περιεχόμενο του 

οποίου θα καθοριστεί στην Υπουργική Απόφαση άρθρου 
25 της παρούσας. 

Άρθρο 12 

Προενταξιακός έλεγχος 

Ο προενταξιακός έλεγχος διενεργείται από ελεγκτές 
που ορίζονται από τον προϊστάμενο της Δ/νσης Αγροτι¬ 
κής Ανάπτυξης της Ν.Α και διακρίνεται σε διοικητικό και 
επιτόπιο έλεγχο. 

1. Διοικητικός έλεγχος. Για το σύνολο των φακέλων 
υποψηφιότητας ελέγχονται τα ακόλουθα σημεία: 

α. Πληρότητα του φακέλου. Στον φάκελο υποψηφιότη¬ 
τας πρέπει να υπάρχουν όλα τα απαιτούμενα δικαιολογη- 
τικά και όλα τα πεδία της αίτησης και των λοιπών εντύπων 
που αφορούν τον ενδιαφερόμενο να είναι συμπληρωμέ¬ 
να. Για φακέλους υποψηφιότητας που δεν εμφανίζουν 
πληρότητα ζητείται από τους υποψηφίους εγγράφως με 
απόδειξη παραλαβής η συμπλήρωση τους. Εφόσον η συ¬ 
μπλήρωση των φακέλων δεν πραγματοποιείται εντός 10 
εργάσιμων ημερών από την αποδεδειγμένη λήψη της ει¬ 
δοποίησης, ο φάκελος απορρίπτεται. 

β. Διασταύρωση στοιχείων με άλλα καθεστώτα. Πραγ¬ 
ματοποιείται διοικητικός έλεγχος που αφορά τη διασταύ¬ 
ρωση στοιχείων των αγροτεμαχίων που δηλώνει ο αϊτών 
στο πλαίσιο του μέτρου και των αντίστοιχων στοιχείων 
των αγροτεμαχίων, που δηλώνονται στο Ολοκληρωμένο 
Σύστημα Διαχείρισης και Ελέγχου (ΟΣΔΕ), στα υπόλοιπα 
μητρώα και καθεστώτα (Πρόωρη Συνταξιοδότηση, αμπε¬ 
λουργικό, ελαιοκομικό μητρώο, μητρώο δικαιωμάτων 
βάμβακος κ.λπ.). 

γ. Έλεγχος των προϋποθέσεων ένταξης. Εάν ο ενδια¬ 
φερόμενος δεν πληροίτις προϋποθέσεις ένταξης των άρ¬ 
θρων 5 και 6 του Κεφαλαίου Α της παρούσης, ο φάκελος 
απορρίπτεται. 

δ. Έλεγχος του ΣΠΔ 

Ελέγχεται το εφικτόν του ΣΠΔ και εάν συμβαδίζει με 
τους στόχους του προγράμματος. 

2. Επιτόπιος έλεγχος 

Ο επιτόπιος έλεγχος πραγματοποιείται σε αντιπροσω¬ 
πευτικό δείγμα τουλάχιστον 5% των υποψηφίων ενώ σε 
περιπτώσεις αμφιβολιών, καταγγελίας ή διαπίστωσης ση¬ 
μαντικών παρατυπιών το ποσοστό δύναται να αυξηθεί. Ο 
καθορισμός και η εξαγωγή του δείγματος γίνεται από τη 
μηχανογραφημένη βάση δεδομένων σύμφωνα με: 

α. ανάλυση κινδύνου σε ποσοστό 75% του δείγματος με 
κριτήρια ελέγχου: 

- το σύνολο της εκτιμώμενης ενίσχυσης 

- τον αριθμό των αγροτεμαχίων και την έκταση της 
αγροτικής εκμετάλλευσης 

και 

β. τυχαία επιλογή μέχρι ποσοστού 25% του δείγματος. 

Σε περίπτωση αποκλίσεων μεταξύ των δηλωθέντων και 
διαπιστωθέντων στοιχείων σε σημαντικό αριθμό αιτήσεων 
το δείγμα αυξάνεται κατά περίπτωση. 

Μετά την ολοκλήρωση του επιτόπιου ελέγχου συντάσ- 
σεται πρακτικό επιτόπιου ελέγχου. 

3. Μετά την ολοκλήρωση των παραπάνω ελέγχων συ¬ 
μπληρώνεται και υπογράφεται φύλλο προενταξιακού 
ελέγχου για κάθε ενδιαφερόμενο, σύμφωνα με το υπό¬ 
δειγμα του φύλλου προενταξιακού ελέγχου που θα περι- 
γράφεται στην Απόφαση του Υπουργού Αγροτικής Ανά¬ 
πτυξης & Τροφίμων του άρθρου 25 της παρούσας. 


Άρθρο 13 

Κριτήρια επιλεξιμότητας και αξιολόγησης 

Για την αξιολόγηση του φακέλου υποψηφιότητας θε¬ 
σπίζονται κριτήρια επιλεξιμότητας και αξιολόγησης τα 
οποία βαθμολογούνται το καθένα χωριστά. Κάθε φάκε¬ 
λος βαθμολογείται για τα κριτήρια εκείνα ή και το σύνολο 
κριτηρίων, εφόσον συντρέχουν οι αντίστοιχες προϋποθέ¬ 
σεις και συμπληρώνεται φύλλο αξιολόγησης. Οι βαθμοί 
από τα κριτήρια επιλεξιμότητας και αξιολόγησης, αθροί¬ 
ζονται και προκύπτει η συνολική βαθμολογία για κάθε 
υποψήφιο, βάση της οποίας γίνεται ο πίνακας κατάταξης 
των υποψηφίων. 

Άρθρο 14 
Αξιολόγηση 

Η αξιολόγηση του φακέλου υποψηφιότητας πραγματο¬ 
ποιείται από το χειριστή του Μέτρου, της Δ/νσης Αγροτι¬ 
κής Ανάπτυξης και αφού προηγουμένως έχει ολοκληρω¬ 
θεί η διαδικασία του προενταξιακού ελέγχου βάσει των 
κριτηρίων επιλεξιμότητας και αξιολόγησης του άρθρου 13 
της παρούσας. Μετά το πέρας της αξιολόγησης συντάσ- 
σεται πίνακας κατάταξης με τους υποψήφιους για ένταξη, 
με φθίνουσα σειρά βαθμολογίας. Χωριστή κατάσταση συ- 
ντάσσεται για εκείνους που προτείνεται να απορριφθούν 
με πλήρη αιτιολόγηση της απόρριψης κατά περίπτωση. Οι 
παραπάνω καταστάσεις υποβάλλονται στη Γνωμοδοτική 
Επιτροπή του άρθρου 15 της παρούσας. 

Άρθρο 15 

Γνωμοδοτική Επιτροπή 

1. Με απόφαση του οικείου Νομάρχη, συγκροτείται, με¬ 
τά από εισήγηση του Προϊσταμένου της Δ/νσης Αγροτι¬ 
κής Ανάπτυξης, σε κάθε νομό, τριμελής Γνωμοδοτική Επι¬ 
τροπή, τελικής αξιολόγησης των φακέλων των υποψη¬ 
φίων προς ένταξη στο μέτρο που απαρτίζεται από δύο 
γεωπόνους, υπαλλήλους της Δ/νσης Αγροτικής Ανάπτυ¬ 
ξης, με τους αναπληρωτές τους και ένα Τοπογράφο - μη¬ 
χανικό της Ν.Α. με τον αναπληρωτή του ή σε περίπτωση 
έλλειψης της σχετικής ειδικότητας στη Ν. Α, από γεωπόνο 
της Δ/νσης Αγροτικής Ανάπτυξης. 

Ως πρόεδρος ορίζεται ένας εκ των δύο γεωπόνων και 
ως γραμματέας ορίζεται υπάλληλος της Δ/νσης Αγροτι¬ 
κής Ανάπτυξης. 

Στη Γνωμοδοτική Επιτροπή δεν μπορούν να συμμετέ¬ 
χουν οι ελεγκτές του Μέτρου, του άρθρου 12,τηςπαρού- 
σης. 

2. Έργο της Γνωμοδοτικής Επιτροπής αποτελεί: 

α. Ο έλεγχος της τήρησης της διαδικασίας προενταξια- 
κού ελέγχου και αξιολόγησης. 

β. Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο. 

γ. Η σύνταξη πρακτικού με συνημμένους αναλυτικούς 
πίνακες, που περιέχουν τους εν δυνάμει δικαιούχους και 
τους απορριπτόμενους και το οποίο θεωρείται από τον 
προϊστάμενο της Διεύθυνσης Αγροτικής Ανάπτυξης της 
οικείας Ν.Α. 

Άρθρο 16 

Δημοσιοποίηση των καταστάσεων 

Το πρακτικό με τις καταστάσεις των επιλέξιμων προς 
ένταξη υποψηφίων με τη σαφή ένδειξη ότι η οριστική κρί- 

ση θα γίνει με βάση τις διαδικασίες των άρθρων 17,18 και 
19 της παρούσας, καθώς και οι καταστάσεις των απορρι- 
πτόμενων, δημοσιοποιούνται εντός 5 εργάσιμων ημερών, 
από την ημερομηνία περάτωσης της τελικής αξιολόγη¬ 
σης από τη Γνωμοδοτική Επιτροπή. Η δημοσιοποίηση 
πραγματοποιείται με ευθύνη της αρμόδιας Διεύθυνσης 
Αγροτικής Ανάπτυξης στην τοπική κοινωνία με θυροκόλ- 
ληση για 10 εργάσιμες ημέρες στα Δημοτικά ή Κοινοτικά 
καταστήματα καθώς και με κάθε πρόσφορο μέσο. 

Άρθρο 17 
Προσφυγές 

Ο έχων έννομο συμφέρον δύναται, εντός 7 εργάσιμων 
ημερών από τη λήξη του δεκαημέρου της θυροκόλλησης, 
να υποβάλλει προσφυγή κατά της εισήγησης της Γνωμο- 
δοτικής Επιτροπής, αναφέροντας τους λόγους και προ¬ 
σκομίζοντας τα απαραίτητα στοιχεία. Οι προσφυγές υπο¬ 
βάλλονται στην αρμόδια Διεύθυνση Αγροτικής Ανάπτυξης 
και εξετάζονται από τριμελείς επιτροπές που συστήνονται 
ανά νομό κατόπιν εισήγησης του προϊσταμένου της 
Δ/νσης Αγροτικής Ανάπτυξης, με απόφαση του Γεν. Γραμ¬ 
ματέα της οικείας Περιφέρειας, οι οποίες αποτελούνται 
από υπαλλήλους της Ν.Α. ή και της Περιφέρειας με ειδι¬ 
κότητες αντίστοιχες με αυτές της επιτροπής του άρθρου 
15, της παρούσας. Στις εν λόγω επιτροπές δεν συμμετέ¬ 
χουν μέλη της επιτροπής του άρθρου 15. Οι επιτροπές 
προσφυγών, εντός 10 εργάσιμων ημερών από τη λήξη της 
προθεσμίας των προσφυγών, συντάσσουν πρακτικό το 
οποίο κοινοποιούν στις αρμόδιες Διευθύνσεις Αγροτικής 
Ανάπτυξης. 

Άρθρο 18 

Ένταξη - Απόρριψη 

1. Οι Δ/νσεις Αγροτικής Ανάπτυξης συντάσσουν και 
αποστέλλουν στη Δ/νση Χωροταξίας και Προστασίας Πε¬ 
ριβάλλοντος με σχετική εισήγηση τα παρακάτω: 

α. Τελικό πίνακα των υποψηφίων δικαιούχων προς έντα¬ 
ξη καθώς και αυτών που απορρίπτονται, σύμφωνα με τις 
εισηγήσεις των Επιτροπών των άρθρων 15 και 17 της πα¬ 
ρούσας. 

β. Πίνακα με την συνολικά αιτούμενη συνολικά έκταση 
κατά φυτικό είδος, σε επίπεδο Νομού. 

γ. Τα πρακτικά των ως άνω επιτροπών. 

2. Η ένταξη των δικαιούχων πραγματοποιείται με Από¬ 
φαση του Υπουργού Αγροτικής Ανάπτυξης & Τροφίμων 
μετά από σχετική εισήγηση της Δ/νσης Χωροταξίας & 
Προστασίας Περιβάλλοντος, που περιλαμβάνει πίνακα με 
τους δικαιούχους που δύνανται να ενταχθούν βάσει της 
προϋπολογισθείσας πίστωσης και έχουν ενταχθεί βάσει 
των κριτηρίων αξιολόγησης του άρθρου 13 της παρού¬ 
σας. 

3. Η εν λόγω απόφαση, διαβιβάζεται στις αρμόδιες Δι¬ 
ευθύνσεις Αγροτικής Ανάπτυξης, οι οποίες ενημερώνουν 
άμεσα στους ενδιαφερομένους με απόδειξη και κοινοποι¬ 
είται στον ΟΠΕΚΕΠΕ. 

Άρθρο 19 

Σύμβαση 

1. Οι ενδιαφερόμενοι, που έχουν ενταχθεί στο μέτρο με 
την Υπουργική Απόφαση ένταξης του άρθρου 18 της πα¬ 
ρούσας, υποχρεούνται να προσέλθουν στην οικεία Δ/νση 


Αγροτικής Ανάπτυξης εντός 10 εργάσιμων ημερών από 
την ημερομηνία κοινοποίησης της σ’ αυτούς, για να υπο¬ 
γράψουν τη σχετική σύμβαση. Οι συμβάσεις σε κάθε πε¬ 
ρίπτωση συνάπτονται σε δύο αντίτυπα έκτων οποίων ένα 
λαμβάνει ο δικαιούχος και ένα παραμένει στο φάκελο του, 
στη Δ/νση Αγροτικής Ανάπτυξης της οικείας Ν.Α. Οι συμ¬ 
βάσεις πρωτοκολλούνται αμέσως μετά την υπογραφή 
τους. 

2. Κατάσταση με τα στοιχεία των νέων δικαιούχων και 
την ημερομηνία υπογραφής της σύμβασης αποστέλλεται 
στονΟ.Π.Ε.Κ.Ε.Π.Ε, εντός 20 εργάσιμων ημερών από την 
υπογραφή των συμβάσεων. 

3. Για κάθε ενδιαφερόμενο (δικαιούχο ή απορριπτόμε- 
νο) τηρείται στη Δ/νση Αγροτικής Ανάπτυξης της αρμό¬ 
διας Ν.Α. γεωργοπεριβαλλοντικός φάκελος με όλα τα δι- 
καιολογητικά ένταξης. Στοιχεία των φακέλων χορηγού¬ 
νται στις κατά περίπτωση αρμόδιες αρχές εφαρμογής, 
ελέγχων κλπ., εφόσον ζητηθούν. 

ΚΕΦΑΛΑΙΟ Γ 
Ενισχύσεις - Πληρωμές 
Άρθρο 20 
Ύψος ενίσχυσης 

Το ύψος ενίσχυσης υπολογίζεται με βάση την συνολική 
επιλέξιμη έκταση όπως αναλυτικά φαίνεται στον ακόλου- 


θο πίνακα: 

Είδος αρδευόμενης 

Ενίσχυση 

Αμοιβή Γεωπόνου 

καλλιέργειας 

Δικαιούχου 

(ευρώ\Ηα) 

Αραβόσιτος 

(ευρώ/Ηα) 

295 

12 

Βαμβάκι 

553 

22 

Τριφύλλια 

312 

12 

Μηδική 

440 

17 


Η συνολική ενίσχυση αναγράφεται στη 2η στήλη του 
παραπάνω πίνακα και η αμοιβή του γεωπόνου συμβούλου 
περιλαμβάνεται σ’ αυτή και αναγράφεται στην 3η στήλη. 
Η ελάχιστη αμοιβή του γεωπόνου συμβούλου ορίζεται 
στα 50 ευρώ για κάθε ενταγμένη εκμετάλλευση και βαρύ¬ 
νει το μέτρο. 

Οι ετήσιες οικονομικές ενισχύσεις που καταβάλλονται 
σε κάθε δικαιούχο για το σύνολο των γεωργοπεριβαλλο- 
ντικών προγραμμάτων δεν μπορούν να υπερβούν το πο¬ 
σό των 600 ευρώ/εκτάριο για τις ετήσιες καλλιέργειες, 
σύμφωνα με το παράρτημα του Καν. (ΕΚ) 1257/1999. 

Άρθρο 21 
Πληρωμή 

1. Μετά την ολοκλήρωση των ετήσιων δεσμεύσεων του 
ο δικαιούχος υποβάλλει κατ’ έτος στην αρμόδια Δ/νση 
Αγροτικής Ανάπτυξης της Ν.Α. αίτηση πληρωμής - δήλω¬ 
ση εφαρμογής συνοδευόμενη από τα απαιτούμενα δικαι- 
ολογητικά, σύμφωνα με την Υπουργική Απόφαση του άρ¬ 
θρου 25 της παρούσας. 

2. Οι αιτήσεις πληρωμής - δηλώσεις εφαρμογής υπο¬ 
βάλλονται με τη συμπλήρωση έτους από την υπογραφή 
της σύμβασης. Η αίτηση πληρωμής συνοδεύεται υποχρε¬ 
ωτικά από αντίγραφο της αίτησης ΟΣΔΕ του αντίστοιχου 
έτους εφαρμογής του, καθώς και από τα απαιτούμενα δι- 
καιολογητικά όπως ορίζονται με την Υπουργική Απόφαση 
του άρθρου 25 της παρούσας. 

3. Γιατη διαδικασία πληρωμής και τους απαιτούμενους 

ελέγχους, του εν λόγω μέτρου εφαρμόζονται οι διατάξεις 
της υπ’ αριθμ. 126710/2003 (ΦΕΚ336/τ. Β'/20.3.2003) κοι¬ 
νής απόφασης των Υπουργών Γεωργίας και Οικονομίας & 
Οικονομικών και Εσωτερικών, Δημόσιας Διοίκησης & 
Αποκέντρωσης, όπως ισχύει. 

ΚΕΦΑΛΑΙΟ Δ' 

Αρθρο 22 

Έλεγχοι Εφαρμογής 

1. Κατά τη διάρκεια εφαρμογής του προγράμματος μέ¬ 
τρου ετησίως και πριν τη πληρωμή διενεργούνται διοικη¬ 
τικοί και επιτόπιοι έλεγχοι σύμφωνα με τα προβλεπόμενα 
στην υπ’ αριθμ. 126710/2003 (ΦΕΚ 336/τ. Β720.3.2003) 
κοινή υπουργική απόφαση, όπως ισχύει. 

2. Οι επιτόπιοι έλεγχοι διενεργούνται από τριμελείς Επι¬ 
τροπές, αναλόγου συνθέσεως του άρθρου 15 παραγ. 1 
της παρούσης, οι οποίες συγκροτούνται με απόφαση του 
Γενικού Γραμματέα της οικείας Περιφέρειας μετά από 
πρόταση της Νομαρχιακής Αυτοδιοίκησης. 

Άρθρο 23 
Κυρώσεις 

1. Δήλωση ανακριβών στοιγείων εκ μέρους του δικαιού¬ 
χου. 

Σε περίπτωση υποβολής εκ μέρους του δικαιούχου ανα¬ 
κριβούς δήλωσης οφειλόμενης σε σοβαρή αμέλεια ή εκ 
προθέσεως ανακριβούς δήλωσης επιβάλλονται οι κυρώ¬ 
σεις που προβλέπονται από το άρθρο 72 του Καν. (ΕΚ) 
817/2004. 

2. Δήλωση ανακριβών στοιγείων εκ μέρους του δικαιού¬ 
χου που αφορούν την επιλέξιμη έκταση. 

α. Στην περίπτωση παραβάσεων εκ μέρους του δικαι¬ 
ούχου που αφορούν την έκταση επιβάλλονται οι κυρώ¬ 
σεις του ΟΣΔΕ οι οποίες προβλέπονται στο άρθρο 50 και 
51, παρ. 1, του Καν. (ΕΚ) 796/04, ανεξάρτητα αν δικαιού¬ 
νται ή όχι ενισχύσεων από το ΟΣΔΕ. 

β. Σε περίπτωση που η απόκλιση μεταξύ δηλωθείσας και 
πιστοποιηθείσας έκτασης υπερβαίνει το 3%, η καταβαλ¬ 
λόμενη ενίσχυση του τρέχοντος έτους, μειώνεται κατά το 
ποσό που αντιστοιχεί στην κύρωση για το τρέχον έτος 
προσαυξημένο κατά το ποσό που αντιστοιχεί στην ευρε- 
θείσα διαφορά από τις καταβληθείσες ενισχύσεις για τα 
προηγούμενα έτή εφαρμογής. Στην περίπτωση που το 
ποσό που προκύπτει είναι μεγαλύτερο της καταβαλλόμε¬ 
νης ενίσχυσης, η διαφορά καταβάλλεται ως αχρεωστή- 
τως καταβληθέν ποσό. 

γ. Εφόσον από το διοικητικό ή/και τον επιτόπιο έλεγχο 
προκύψει- απόκλιση μεταξύ δηλωθείσας και πιστοποιη- 
θείσας έκτασης, η Δ/νση Αγροτικής Ανάπτυξης για την 
επόμενη καλλιεργητική περίοδο υποχρεούται να τροπο¬ 
ποιήσει την σύμβαση μεταξύ του δικαιούχου και του 
Υπουργείου Αγροτικής Ανάπτυξης & Τροφίμων, αναγρά¬ 
φοντας την μετά τον έλεγχο πιστοποιηθείσα έκταση. 

3. Μη τήρηση εκ μέρους του δικαιούχου των όρων της 
σύμβασης 

α. Δικαιούχοι οι οποίοι δεν τηρούν το Σχέδιο Περιβαλ¬ 
λοντικής Διαχείρισης, υφίστανταιτις ακόλουθες κατά πε¬ 
ρίπτωση κυρώσεις: 

ί. Εφόσον δεν δημιουργήσουν - τηρήσουν ακαλλιέργη¬ 
το περιθώριο 3% (με αποδεκτές μειώσεις 10%), η ενίσχυ¬ 
ση για το συγκεκριμένο έτος μειώνεται κατά 10%. Επανά¬ 


ληψη της παράβασης προσαυξάνει το ποσοστό μείωσης 
της ενίσχυσης κατά 10% κατ’ έτος. 

ίί. Εφόσον η έκταση που τίθεται σε αγρανάπαυση είναι 
μικρότερη της αναληφθείσας, η ενίσχυση στο συγκεκρι¬ 
μένο έτος μειώνεται ή εφόσον έχει καταβληθεί επιστρέ- 
φεται ως αχρεωστήτως καταβληθείσα ως ακολούθως: 

Ποσοστό απόκλισης Ποσοστό μείωσης της ενίσχυσης 


(%) 


0-10 

Την πρώτη φορά 0%, την επόμενη 
φορά και κάθε φορά 10% 

11-20 

Την πρώτη φορά 25%, την επόμε¬ 
νη φορά και κάθε φορά 30% 

21-30 

Την πρώτη φορά 50 %, την επόμε¬ 
νη φορά και κάθε φορά καμία ενί¬ 
σχυση για το συγκεκριμένο έτος 

31-50 

Την πρώτη φορά καμία ενίσχυση 
για το συγκεκριμένο έτος, την επό¬ 
μενη φορά αποβολή από το Μέτρο 

άνω του 51 

Καμία ενίσχυση για το συγκεκριμέ¬ 
νο έτος και αποβολή από το Μέτρο 


ίϋ. Αν κατά τη διάρκεια υλοποίησης του Μέτρου ο δικαι¬ 
ούχος μειώσει την έκταση εφαρμογήςτου Μέτρου για την 
οποία έχει συμβατική υποχρέωση, αυθαίρετα και χωρίς 
να συντρέχουν λόγοι ανωτέρας βίαςτότε υποχρεούται να 
επιστρέφει τις καταβληθείσες ενισχύσεις για την έκταση 
αυτή, από το έτος ένταξης του ως αχρεωστήτως κατα- 
βληθέντα ποσά και να τροποποιήσει την Σύμβαση του με 
τοΣ.Π.Δ. 

ίν. Η αυθαίρετη αντικατάσταση αγροτεμαχίου καλυπτό¬ 
μενο από τη Σύμβαση με το Σ.Π.Δ. με άλλο το οποίο δεν 
έχει ενταχθεί στο Μέτρο και εφόσον δεν συντρέχουν λό¬ 
γοι ανωτέρας βίας, ισοδυναμεί με μείωση της έκτασης 
εφαρμογής του Μέτρου από τον δικαιούχο, ίσης με την 
έκταση του αγροτεμαχίου το οποίο αντικαταστάθηκε. 
Στην περίπτωση αυτή ο δικαιούχος υποχρεούται να επι¬ 
στρέφει τις καταβληθείσες ενισχύσεις με τους αναλο- 
γούντες τόκους για έκταση ίση με το αγροτεμάχιο το 
οποίο αυθαίρετα εξαίρεσε από το Μέτρο. Στην περίπτω¬ 
ση ανύπαρκτου αγροτεμαχίου εφαρμόζονται οι κυρώσεις 
εκ προθέσεως ανακριβούς δήλωσης, 
β. Μη τήρηση της πενταετούς δέσμευσης 
Σε περίπτωση που ο δικαιούχος, διακόπτει μονομερώς 
την εφαρμογή του προγράμματος πριν την ολοκλήρωση 
της πενταετίας, χωρίς να συντρέχουν λόγοι ανωτέρας 
βίας, ο δικαιούχος αποβάλλεται από το πρόγραμμα και 
επιπλέον επιβάλλονται οι ακόλουθες κυρώσεις: 

ί. Εφόσον η διακοπή έγινε το πρώτο έτος δεν χορηγείται 
καμία ενίσχυση ή εφόσον έχει χορηγηθεί τότε επιστρέφε- 
ται ως αχρεωστήτως καταβληθείσα. 

ϋ. Εφόσον η διακοπή έγινε εντός του 2ου ή 3ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί το ποσό επιστρέφεται ως αχρε¬ 
ωστήτως καταβληθέν και επιβάλλεται επιπλέον ποινή 
χρηματική κύρωση που ισούται με το 50% της ενίσχυσης 
που χορηγήθηκε το προηγούμενο έτος. 

ίϋ. Εφόσον η διακοπή έγινε εντός του 4ου ή 5ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί αυτό επιστρέφεται ως αχρεω¬ 
στήτως καταβληθέν και επιβάλλεται επιπλέον ποινή επι¬ 
στροφής που ισούται με το 25% της ενίσχυσης που χορη¬ 
γήθηκε το προηγούμενο έτος, 
ίν. Δεν επιβάλλονται οι παραπάνω κυρώσεις στην περί- 

πτώση διαδοχής της γεωργικής εκμετάλλευσης από διά¬ 
δοχο παραγωγό που αναλαμβάνει να συνεχίσει τη τήρη¬ 
ση των δεσμεύσεωντου δικαιούχου, που απορρέουν από 
τη σύμβαση που έχει υπογράψει, για τον εναπομένοντα 
χρόνο μέχρι τη λήξη της όπως αναφέρεται στο άρθρο 8 
της παρούσας. 

γ. Δικαιούχοι που, για κάποιο έτος, δεν υποβάλλουν αί- 
τηση-δήλωση ΟΣΔΕ για τα ενταγμένα στο Μέτρο αγροτε¬ 
μάχια (όπου αναφέρεται ο κωδικός ΟΣΔΕ του Μέτρου) 
δεν λαμβάνουν καμία ενίσχυση για το συγκεκριμένο έτος. 

δ. Μη τήρηση των Κωδίκων Ορθής Γεωργικής Πρακτι¬ 
κής (ΚΟΓΠ) 

Εφόσον δεν τηρούνται οι Κώδικες Ορθής Γεωργικής 
Πρακτικής όπως έχουν εγκριθεί με την υπ’ αριθμ. Ε(2003) 
3139/22.8.2003 απόφαση της Ευρωπαϊκής Επιτροπής, 
επιβάλλονται οι κυρώσεις που προβλέπονται στην υπ’ 
αριθμ. 125347/2004 (ΦΕΚ 142/τ. Β'/29.1.2004) κοινή 
υπουργική απόφαση όπως ισχύει. 

ε. Άρνηση ή μη διευκόλυνση των ελέγχων 

Σε περίπτωση που ο δικαιούχος αρνείται τον έλεγχο ή 
δεν διευκολύνει και δεν συνεργάζεται με εθνικά και κοινο¬ 
τικά ελεγκτικά όργανα, παρεμποδίζοντας την διεξαγωγή 
των ελέγχων, ο δικαιούχος δεν λαμβάνει την ενίσχυση για 
το τρέχον έτος. Σε περίπτωση επανάληψης, αποβάλλεται 
από το μέτρο και επιστρέφει ως αχρεωστήτως καταβλη- 
θέντατα ποσά ενίσχυσης που έχει λάβει τα προηγούμενα 
έτη. 

στ. Ο δικαιούχος απαλλάσσεται των κυρώσεων στις πε¬ 
ριπτώσεις που συντρέχουν λόγοι ανωτέρας βίας. 

ζ. Σε περίπτωση εκπρόθεσμης υποβολής αιτήσεων πλη- 
ρωμής-δηλώσεων εφαρμογής επιβάλλονται οι κυρώσεις 
που περιγράφονται στο άρθρο 21, 22 του Καν. (ΕΚ) 
796/2004. 

η. Εφόσον δεν τηρείται ο προβλεπόμενος γεωργοπερι- 
βαλλοντικός φάκελος, η ενίσχυση μειώνεται κατά 10%, 
ενώ σε περίπτωση επανάληψης της παράβασης, η μείω¬ 
ση προσαυξάνεται κατά 10% κατ’ έτος. Στην περίπτωση 
που τηρείται μεν ο φάκελος, αλλά είναι ελλιπής δεν επι¬ 
βάλλεται την πρώτη φορά καμία ποινή, σε περίπτωση 
επανάληψης επιβάλλονται οι κυρώσεις του πρώτου εδα¬ 
φίου. 

4. Δικαιούχοιτων οποίων η συσσώρευση των κυρώσεων 
οδηγεί σε μηδενική ενίσχυση για ένα συγκεκριμένο έτος 
αποκλείονται και το επόμενο έτος. 

5. Το Δημόσιο έχει το δικαίωμα να διακόψει μονομερώς 
την σύμβαση με το δικαιούχο, αν κατά τη διάρκεια δια¬ 
στήματος δύο ετών, διαπιστώσει κατ’ επανάληψη αδυνα¬ 
μία συνεργασίας και συμμόρφωσης του δικαιούχου, με 
υπαιτιότητα του τελευταίου. 

6. Εξαιρέσεις από τις κυρώσεις ισχύουν για τις περι¬ 
πτώσεις που περιγράφονται στο άρθρο 68 του Καν. (ΕΚ) 
796/2004. 

7. Προσφυγές 

Οι ενδιαφερόμενοι δύνανται να υποβάλλουν στις οικεί¬ 
ες Δ/νσεις Αγροτικής Ανάπτυξης των αντίστοιχων Ν.Α., 
προσφυγές κατά των αποτελεσμάτων των διοικητικών και 
επιτόπιων ελέγχων εντός 7 εργάσιμων ημερών από την 
ενημέρωση τους. 

Η ενημέρωση των δικαιούχων για τα αποτελέσματα των 


ελέγχων πραγματοποιείται για τους μεν επιτόπιους, με 
την παράδοση αντιγράφου του πρακτικού επιτόπιου 
έλεγχου ενώ για τους διοικητικούς, με ανάρτηση των σχε¬ 
τικών καταστάσεων στο αντίστοιχο δημοτικό ή κοινοτικό 
διαμέρισμα επί 10 εργάσιμων ημερών. 

Οι προσφυγές εξετάζονται σύμφωνα με τα προβλεπό- 
μενα στο άρθρο 17 της παρούσας. 

ΚΕΦΑΛΑΙΟ Ε' 

Δημοσιονομικές και Τελικές Διατάξεις 
Άρθρο 24 

Χρηματοδότηση του μέτρου 

1. Το μέτρο είναι συγχρηματοδοτούμενο από το Ευρω¬ 
παϊκό Γεωργικό Ταμείο Προσανατολισμού και Εγγυήσε¬ 
ων (Ε.Γ.Τ.Π.Ε.) - Τμήμα Εγγυήσεων. Το ποσοστό από τη 
δημόσια δαπάνη έκαστου οικονομικού έτους που καλύ¬ 
πτει η κοινοτική συμμετοχή προκύπτει από τον ισχύοντα 
χρηματοδοτικό πίνακα του ΕΠΑΑ 2000 - 2006. Το ετήσιο 
ύψος δαπανών και το ποσό χρηματοδότησης του ΕΛΕ- 
ΓΕΠ καθορίζεται με κοινή απόφαση των Υπουργών Οικο¬ 
νομίας & Οικονομικών και Αγροτικής Ανάπτυξης και Τρο¬ 
φίμων. 

2. Για την εφαρμογή του μέτρου την περίοδο 2000 - 
2006 εγκρίνεται συνολική Δημόσια Δαπάνη ύψους 
12.000.000 ευρώ (δώδεκα εκατομμυρίων ευρώ), η οποία 
θα βαρύνει τον τακτικό προϋπολογισμό του Υπουργείου 
Γεωργίας Κ.Α.Ε 5323, εγγραφομένης -κατ’ έτος και της 
ανάλογης πίστωσης σ’ αυτόν. 

3. Η δυνατότητα ανάληψης νομικών δεσμεύσεων έναντι 
των τελικών αποδεκτών (ωφελούμενοι) ολοκληρώνεται 
την 31.12.2006. 

Άρθρο 25 
Τελικές Διατάξεις 

1.0 Υπουργός Αγροτικής Ανάπτυξης & Τροφίμων εξου¬ 
σιοδοτείται με Αποφάσεις του, να καθορίζει το περιεχό¬ 
μενο του γεωργοπεριβαλλοντικού φακέλου και του φακέ¬ 
λου υποψηφιότητας, τα δικαιολογητικά πληρωμής και τα 
υποδείγματα σύνταξης εγγράφων όπως, φύλλο προεντα- 
ξιακού ελέγχου, φύλλου αξιολόγησης, ΣΠΔ, κ,ά., καθώς 
και τις λεπτομέρειες εφαρμογής της παρούσας. 

2. Η υπ’ αριθμ. 127796/2003 (ΦΕΚ 602/τ. Β'/15.3.2003) 
περί εφαρμογής του Μέτρου, ισχύει μόνο για τους παλι¬ 
ούς δικαιούχους, οι οποίοι εντάχθηκαν με τους όρους και 
τις προϋποθέσεις της προαναφερθείσας και μέχρι την 
ολοκλήρωση της πενταετίας τους. 

3. Η παρούσα απόφαση αφορά δικαιούχους που πρό¬ 
κειται να ενταχθούν στο Μέτρο μετά την ισχύ αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2005 

